Januar 2016

**Udvalgte ideer og input fra cafeaften (bestyrelsesmøde 28.01.2016)**

Baner og anlæg (bestyrelses-repræsentant Marco Biondi – 2448 8874)

* Fjernsyn i klubhus for at være sammen om at se tennis, men også andre ting – blive et sted man ”hænger ud”. Kan også bruges til instruktion – se sig selv på video.
* Lav flerårig ”masterplan” for udvikling/investering i klubhus og anlæg, så det gøres skridt for skridt
* Anlægget: fjerne hækken mellem bane 1&2 og 3&4 grundet boldene bliver væk. I stedet kunne man opsætte grønne windbreakers
* Forslag om at opdatere slå muren evt. ved at forhøje hegnet over muren og forbedre underlaget og sætte spande op med bolde og ketchere til fri afbenyttelse.
* Påskønne og synliggørelse af de frivillige der gjorde rent og ordne baner m.m.
* Dele vedligeholdelse opgaver op i mindre stykker, f.eks. så 3-4 medlemmer er ansvarlig for en enkelt bane og tilsvarende for græsslåning, støvsugning af klubhus osv.

Hvervning og fastholdelse af nye medlemmer (bestyrelses-repræsentant Hanne Post – 4156 1280)

* Klubaftener for nye med information om klubben
* Mentorordning / kontaktperson for nye medlemmer
* Træningsaftner for nye medlemmer
* Spille på tværs af klubber/klubsamarbejde-gøre det spændende at spille i Ry Tennisklub/lyst til at fortsætte, evt. invitere golfspillere
* Partnerskab med eks. Ældresagen eller andre klubber.
* 1 måned gratis for nye medlemmer
* Skal kunne invitere venner/familie med uden at de behøver at være medlem.
* SFO/klub princip nogle eftermiddage. Skal have åbne træningshold, så alle børn er velkomne - skabe lidt anderledes aktiviteter.

Kommunikation (bestyrelses-repræsentant Peter Thomsen – 6170 6834)

* For PR arbejde – brug frivillig jobzonen.dk. Klubben lægger en opgavebeskrivelse ud på siden om frivilligt PR-arbejde for klubben
* Bestyrelsen skal ”pushe” meddelelser på hjemmesiden
* Give medlemstilbud via hjemmesiden
* Medlemmer skal selv kunne redigere på Facebook siden (uploade billeder)
* Bruge Facebook til kommunikation til medlemmer
* Systematisk indsendelse af artikler til lokalpressen
* Hans Grand laver hjemmesider professionelt – har tilbudt at hjælpe gratis.
* Flemming kender chefredaktør for Midtjyllands Avis, Torben Jakobsen. Det vil være godt at ligge en pressestrategi evt. sammen med ham

Medlemsdialog og Engagement (bestyrelses-repræsentant Jette Hauberg-Lund – 2142 9677)

* Turneringer, hvor gode sættes sammen med mindre gode og/eller junior med senior
* Junior månedsarrangementer – hvor der er hygge bagefter med pølser & brød
* Sommerfester / grillaftener
* Hyggeturneringer med omegnklubber (Låsby, Gl. Ry, Hammel osv.) Evt. som en sommerturnering, hvor man besøger hinanden
* Årshjul over klubben aktiviteter (ophænges i klubhuset)
* Udvikling af generalforsamling
  + Fredag aften
  + Den må ikke være traditionel
  + Tale fremadrettet
  + Drøfte udvikling af klubben på baggrund af formands beretning
* Kunne man gøre fællesspil mere ”rummelig” så flere typer spillere deltager?

Sponsorater (bestyrelses-repræsentant Lærke Klitgaard – 2440 7487)

* Det skal være en win-win situation; vi skal gøre det tydeligt hvad firmaer får ud af at sponsere tennisklubben.
* Ry tennisklub kunne tilbyde: en hel dag hvor firmaet kunne disponere over banerne til teambuilding til deres ansatte; man kunne sige at et firma kunne eje en af banerne
* Ry tennisklub skal tænke på at gøre det **synligt for omverdenen** at vi får støtte af et firma ved at skrive det på hjemmesiden, Facebook siden; Når der er noget at vise frem, vil det være godt at vise trafik-data på hjemmeside og facebookside.
* Ideer til firmaer at kontakte: Kvickly, SuperBrugsen, Pressalit, XL Byg, City foreningen, Waterbeds, Ry Borgerforening, et par der tidligere har spillet tennis og som har renseriet / skindfirma i Ry.
* VI kunne fx indgå aftale med at hotellets gæster på Hotel Blicher kan gratis bruge banerne
* Vi kunne også tale med turistforeningen om en aftale af en slags

Andet/”joker”

* Andre arrangementer end træning for ungdom? Vil også kunne være interessant for sponsorer. *Dette henvises til drøftelse i ungdomsudvalget.*
* Genoplive indendørs arrangementer i Skanderborg – OK med at betale selv. *Hanne Post vil arrangere en enkelt gang i indeværende indendørs sæson.*
* Nye brikker til tirsdagsspil. *Peter Thomsen taler med Flemming*.